stanford-oval/wikipedia huggingface dataset:
ฆวน มาตา

| 0 | 1 | 2 | 3 |
| --- | --- | --- | --- |
 มาตาขณะเล่นให้กับแมนเชสเตอร์ยูไนเต็ด ในปีค.ศ. 2016
ข้อมูลส่วนตัว
ชื่อเต็ม:  ฆวน มานูเอล มาตา การ์ซิอา
วันเกิด:   (1988-04-28) 28 เมษายน ค.ศ. 1988 (36 ปี)
สถานที่เกิด:  บูร์โกส ประเทศสเปน
ส่วนสูง:  1.7 m (5 ft 7 in)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  เวสเทิร์นซิดนีย์วันเดอร์เรอร์ส
หมายเลข:  64
สโมสรเยาวชน
2000–2003:  เรอัลโอบิเอโด
2003–2006:  เรอัลมาดริด
สโมสรอาชีพ*
| ปี |  ทีม |  ลงเล่น |  (ประตู) |
| 2006–2007 |  เรอัลมาดริด เบ |  39 |  (10) |
| 2007–2011 |  บาเลนเซีย |  129 |  (33) |
| 2011–2014 |  เชลซี |  82 |  (18) |
| 2014–2022 |  แมนเชสเตอร์ยูไนเต็ด |  196 |  (34) |
| 2022–2023 |  กาลาทาซาไร |  16 |  (3) |
| 2023–2024 |  วิสเซล โคเบะ |  1 |  (0) |
| 2024– |  เวสเทิร์นซิดนีย์วันเดอร์เรอร์ส |  14 |  (1) |
ทีมชาติ‡
| 2006–2007 |  สเปน อายุไม่เกิน 19 ปี |  13 |  (12) |
| 2007 |  สเปน อายุไม่เกิน 20 ปี |  5 |  (3) |
| 2007–2009 |  สเปน อายุไม่เกิน 21 ปี |  11 |  (3) |
| 2009–2016 |  สเปน |  41 |  (10) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22 พฤษภาคม 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 15 พฤศจิกายน 2016
ฆวน มานูเอล มาตา การ์ซิอา (สเปน: Juan Manuel Mata García) เกิดเมื่อวันที่ 28 เมษายน ค.ศ. 1988 เป็นนักฟุตบอลชาวสเปน เล่นในตำแหน่งเพลย์เมกเกอร์หรือที่เรียกว่ากองกลางตัวรุกและตำแหน่งหน้าต่ำ แต่บ่อยครั้งจะถูกโยกไปเล่นในตำแหน่ง กองกลางตัวรุก ฝั่งซ้ายและฝั่งขวา ปัจจุบันเล่นให้กับเวสเทิร์นซิดนีย์วันเดอร์เรอร์ส ในเอลีกของประเทศออสเตรเลีย
วันที่ 25 มกราคม ค.ศ. 2014 มาตาได้ย้ายจากสโมสรเชลซีมาร่วมสโมสรแมนเชสเตอร์ยูไนเต็ดด้วยค่าตัว 37.1 ล้านปอนด์ พร้อมกับผ่านการตรวจร่างกายและได้สวมเสื้อหมายเลข 8 แทนแอนเดอร์สันที่ย้ายทีมไปด้วยการยืมตัวกับสโมสรฟิออเรนตินาในกัลโชเซเรียอา ซึ่งหมายเลข 8 เคยเป็นหมายเลขเก่าของเวย์น รูนีย์ ในปีแรกที่เล่นให้กับแมนเชสเตอร์ยูไนเต็ด
ประวัติ

มาตาเป็นลูกของฆวน อดีตนักฟุตบอลอาชีพที่เล่นให้กับบูร์โกสและซาลามังกา ฆวน จูเนียร์เริ่มเส้นทางอาชีพกับสถาบันเยาวชนของเรอัลมาดริดในตำแหน่งกองหน้า แต่เขาย้ายไปอยู่กับบาเลนเซียในช่วงหน้าร้อนปี ค.ศ. 2007 ในฤดูกาลแรกกับทีมค้างคาว เขาได้ลงเล่นที่สแตมฟอร์ดบริดจ์ในฐานะตัวสำรองในเกมแชมเปียนส์ลีก ช่วงท้ายฤดูกาลเขาทำประตูในศึกโกปาเดลเรย์นัดชิง และได้รับเลือกให้เป็นผู้เล่นดาวรุ่งแห่งปีของสโมสร
หลังเล่นในถิ่นเม็สตัลยา 4 ปี เขายิงไป 43 ประตูจาก 179 เกม มาตาได้พูดคุยกับอังเดร วิลลัช-โบอัช และเชื่อว่าสแตมฟอร์ดบริดจ์คือสถานที่ที่เหมาะกับเขา แม้ว่าจะได้รับความสนใจจากสโมสรอื่นก็ตาม
ฆวนอยู่ในทีมชาติสเปนชุดชนะเลิศฟุตบอลโลก 2010 ที่แอฟริกาใต้ด้วย หลังจากติดทีมชาติครั้งแรกในปี ค.ศ. 2009 เขาได้ลงสนามเกมเดียวในการแข่งขันนั้น โดยลงเป็นตัวสำรองแทนเฟร์นันโด ตอร์เรส ขณะที่ย้ายมาเชลซี เขาติดทีมชาติไป 12 ครั้ง แต่เขาเคยเล่นให้ทีมชาติสเปนชุดอายุไม่เกิน 21 ปีด้วย และเป็นกัปตันทีมชุดแชมป์ยุโรป 2011 รวมถึงได้รับเลือกให้ติดทีมยอดเยี่ยมประจำการแข่งขัน
ชีวิตส่วนตัว มาตาชอบเล่นปิงปอง
เกียรติประวัติ

บาเลนเซีย
Copa del Rey: 2007–08
เชลซี
FA Cup: 2011–12
ยูฟ่าแชมเปียนส์ลีก: 2011–12
UEFA Europa League: 2012–13
FIFA Club World Cup รองชนะเลิศ: 2012
แมนเชสเตอร์ยูไนเต็ด
FA Cup: 2015–16
EFL Cup: 2016–17
FA Community Shield: 2016
UEFA Europa League: 2016–17; รองชนะเลิศ: 2020–21
กาลาทาซาไร
ซือเปร์ลีก: 2022–23
สเปน U19
UEFA European Under-19 Championship: 2006
สเปน U21
UEFA European Under-21 Championship: 2011
สเปน
FIFA World Cup: 2010
UEFA European Championship: 2012
FIFA Confederations Cup รองชนะเลิศ: 2013; อันดับสาม: 2009
มาตาสมัยเล่นให้กับเชลซีภายหลังรับเหรียญชนะเลิศ ยูฟ่าแชมเปียนส์ลีก
มาตากับเหรียญชนะเลิศฟุตบอลโลก
รายชื่อประเทศจากการผลิตซิลิคอน

ด้านล่างนี้เป็น รายชื่อประเทศจากการผลิตซิลิคอน ซี่งเป็นข้อมูลจาก USGS เมื่อปี ค.ศ. 2011
| ลำดับที่ | ประเทศ/ภูมิภาค | การผลิตซิลิคอน  (พันตัน) |
| --- | --- | --- |
| — |  โลก | 8,000 |
| 1 |  จีน | 5,400 |
| 2 |  รัสเซีย | 670 |
| 3 |  สหรัฐ | 350 |
| 4 |  นอร์เวย์ | 320 |
| 5 |  บราซิล | 230 |
| 6 |  ฝรั่งเศส | 140 |
| 7 |  แอฟริกาใต้ | 130 |
| 8 |  ไอซ์แลนด์ | 75 |
| 9 |  อินเดีย | 68 |
| 10 |  เวเนซุเอลา | 62 |
| 11 |  แคนาดา | 52 |
|  | ประเทศอื่น | 400 |
วีระ อาภรณ์รัตน์

| พระคุณเจ้าฟรังซิสเซเวียร์ วีระ อาภรณ์รัตน์ |
| --- | --- |


อัครมุขนายกมิสซังโรมันคาทอลิกกรุงเทพ
อยู่ในวาระ
เริ่มดำรงตำแหน่ง  11 มกราคม พ.ศ. 2568
ก่อนหน้า: เกรียงศักดิ์ โกวิทวาณิช
มุขนายกมิสซังโรมันคาทอลิกเชียงใหม่
ดำรงตำแหน่ง 10 กุมภาพันธ์ พ.ศ. 2552 – 11 มกราคม พ.ศ. 2568
ก่อนหน้า: สังวาลย์ ศุระศรางค์
 
ข้อมูลส่วนบุคคล
เกิด: 3 ตุลาคม พ.ศ. 2498 (69 ปี)
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: ยอห์น บัปติสต์ หวล อาภรณ์รัตน์ (บิดา) เซซีลีอา แน่งน้อย อาภรณ์รัตน์ (มารดา)
ที่อยู่อาศัย: สำนักมิสซังโรมันคาทอลิกกรุงเทพฯ
เว็บไซต์: http://www.catholic.or.th/main/ เพลงทุกสิ่งเพื่อทุกคน


พระคุณเจ้าฟรังซิสเซเวียร์ วีระ อาภรณ์รัตน์ เป็นอัครมุขนายกมิสซังโรมันคาทอลิกกรุงเทพฯ อดีตมุขนายกมิสซังโรมันคาทอลิกเชียงใหม่
พระะคุณเจ้าได้รับการอภิเษกเป็นมุขนายกมิสซังเชียงใหม่โดยพระคาร์ดินัลไมเกิ้ล มีชัย กิจบุญชู อัครมุนายกมิสซังโรมันคทอลิกกรุงเทพขณะนั้น เมื่อวันที่ 1 พฤษภาคม พ.ศ. 2552 เวลา 10.00 น. ณ อาสนวิหารพระหฤทัย เชียงใหม่
ประวัติ

พระคุณเจ้าวีระ อาภรณ์รัตน์เกิดเมื่อวันที่ 3 ตุลาคม พ.ศ. 2498 (ค.ศ. 1955) ที่สามเสน กรุงเทพฯ รับศีลล้างบาปเมื่อวันที่ 16 ตุลาคม พ.ศ. 2498 (ค.ศ. 1955) ณ วัดนักบุญฟรังซิสเซเวียร์ สามเสน กรุงเทพฯ เป็นที่มาของศาสนนาม "ฟรังซิสเซเวียร์" และได้รับศีลบวชเป็นบาทหลวงเมื่อวันที่ 7 มิถุนายน พ.ศ. 2524 (ค.ศ. 1981) โดยพระคาร์ดินัลไมเกิ้ล มีชัย กิจบุญชู
ต่อมาสมเด็จพระสันตะปาปาเบเนดิกต์ ที่ 16 ทรงประกาศแต่งตั้งคุณพ่อวีระ อาภรณ์รัตน์ บาทหลวงมิสซังกรุงเทพ (ตำแหน่ง ณ เวลานั้น) เป็นมุขนายกมิสซังเชียงใหม่แทนพระคุณเจ้ายอแซฟ สังวาลย์ ศุระศรางค์ โดยมีพิธีอภิเษกในวันที่ 10 กุมภาพันธ์ พ.ศ. 2552 (ค.ศ. 2009) ณ อาสนวิหารพระหฤทัย เชียงใหม่ คติพจน์: "Omnia Facio Propter Evangelium" (1 โครินธ์ 9:23) – "ข้าพเจ้าทำทุกอย่างเพราะเห็นแก่ข่าวดี"
เมื่อวันที่ 27 มิถุนายน พ.ศ. 2567 (ค.ศ. 2024) สมเด็จพระสันตะปาปาฟรานซิสทรงรับการลาออกจากตำแหน่งอัครมุขนายกมิสซังโรมันคาทอลิกกรุงเทพฯ ของพระคาร์ดินัลฟรังซิสเซเวียร์ เกรียงศักดิ์ โกวิทวาณิช พระคุณเจ้าวีระได้รับการแต่งตั้งให้เป็นผู้แทนพระสันตะปาปา ปกครองมิสซังกรุงเทพฯ เป็นการชั่วคราว จนกระทั้งวันที่ 11 มกราคม พ.ศ.2568 (ค.ศ. 2025) 6 เดือนในตำแหน่งผู้แทนพระสันตปาปา พระคุณเจ้าวีระได้รับการแต่งตั้งให้ดำรงตำแหน่งอัครมุขนายกมิสซังกรุงเทพฯ อย่างเป็นทางการ โดยสมเด็จพระสันตะปาปาฟรานซิส และมีพิธีเข้ารับตำแหน่งอย่างยิ่งใหญ่เมื่อวันที่ 2 มีนาคม พ.ศ.2568 (ค.ศ. 2025) ณ อาสนวิหารอัสสัมชัญ กรุงเทพฯ
ประวัติการศึกษา

ระดับประถมศึกษา
- โรงเรียนพันธะศึกษา สามเสน
ระดับมัธยมศึกษา
- โรงเรียนยอแซฟอุปถัมภ์ สามพราน
พ.ศ. 2518 - 2524
- ปริญญาตรีศิลปศาสตรบัณฑิตและศาสนศาสตรบัณฑิต สาขาเทววิทยา วิทยาลัยแสงธรรม
พ.ศ. 2525 - 2527
- ปริญญาตรีครุศาสตร์บัณฑิต วิทยาลัยครูนครปฐม
พ.ศ. 2528 - 2531
-  ปริญญาโท สาขาเทววิทยาด้านอภิบาลเยาวชนและคำสอน มหาวิทยาลัยซาเลเซียน ประเทศอิตาลี
สู้ต่อไป ลูเชียส!!

| --- | --- |
สู้ต่อไป ลูเชียส!!
テルマエ・ロマエ (Terumae Romae)
ชื่อภาษาอังกฤษ: Thermae Romae
แนว: ตลก
มังงะ
เขียนโดย: มาริ ยามาซากิ
สำนักพิมพ์:  Enterbrain    สยามอินเตอร์คอมิกส์
นิตยสาร: Comic Beam
กลุ่มเป้าหมาย: เซเน็ง
ตีพิมพ์ตั้งแต่: ค.ศ. 2551 – ค.ศ. 2556
จำนวนเล่ม: 6
อนิเมะโทรทัศน์
กำกับโดย: อาซูมะ ทานิ
สตูดิโอ: DLE
เครือข่าย: ฟูจิทีวี (โนอิตามินะ)
ฉาย:  12 มกราคม พ.ศ. 2555  –  26 มกราคม พ.ศ. 2555
ตอน: 6
โอเอ็นเอ
สู้ต่อไป ลูเชียส!! (ประดิษฐกรรมใหม่)
กำกับโดย: เท็ตสึยะ ทาตามิตานิ
เขียนบทโดย: ยูอิจิโร โมโมเซะ
สตูดิโอ: NAZ
ถือสิทธิ์โดย: เน็ตฟลิกซ์
ฉาย: 28 มีนาคม พ.ศ. 2565
ตอน: 11
สู้ต่อไป ลูเชียส!! (ญี่ปุ่น: テルマエ・ロマエ; โรมาจิ: Terumae Romae) เป็นซีรีส์มังงะญี่ปุ่น เขียนเรื่องและวาดภาพโดยมาริ ยามาซากิ ชนะเลิศรางวัลมังงะไทโชครั้งที่ 3 และชนะเลิศรางวัลวัฒนธรรมเทซูกะ โอซามุครั้งที่ 14 ในสาขาเรื่องสั้น มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นภาพยนตร์ไลฟ์แอ็กชันผลิตโดยฟูจิทีวีและเข้าฉายในปี พ.ศ. 2555 ภาพยนตร์ภาคสองเข้าฉายในปี พ.ศ. 2557 ได้รับการดัดแปลงเป็นซีรีส์อนิเมะโทรทัศน์โดยสตูดิโอ DLE Inc. ออกอากาศในประเทศญี่ปุ่นทางผังรายการโนอิตามินะของช่องฟูจิทีวีในเดือนมกราคม พ.ศ. 2555  ซีรีส์อนิเมะออริจินัลเน็ตแอนิเมชัน (ONA) สร้างโดยสตูดิโอ NAZ ชื่อเรื่องว่า สู้ต่อไป ลูเชียส!! (ประดิษฐกรรมใหม่) (Thermae Romae Novae) ฉายทางเน็ตฟลิกซ์ในเดือนมีนาคม พ.ศ. 2565
แหล่งข้อมูลอื่น

เว็บไซต์ทางการ (ในภาษาญี่ปุ่น)
สู้ต่อไป ลูเชียส!! ที่เน็ตฟลิกซ์
สู้ต่อไป ลูเชียส!! ที่อินเทอร์เน็ตมูวีเดตาเบส
สู้ต่อไป ลูเชียส!! (มังงะ) ที่เครือข่ายข่าวอนิเมะ
ลี แกรนต์ (นักฟุตบอลเกิด พ.ศ. 2526)

| 0 | 1 | 2 | 3 |
| --- | --- | --- | --- |
 แกรนต์ในปี ค.ศ. 2006
ข้อมูลส่วนตัว
ชื่อเต็ม:  ลี แอนเดอร์สัน แกรนต์
วันเกิด:   (1983-01-27) 27 มกราคม ค.ศ. 1983 (42 ปี)
สถานที่เกิด:  เฮเมิลเฮมป์สติด อังกฤษ
ส่วนสูง:  6 ft 4 in (1.93 m)
ตำแหน่ง:  ผู้รักษาประตู
สโมสรเยาวชน
1998–2000:  วอตฟอร์ด
สโมสรอาชีพ*
| ปี |  ทีม |  ลงเล่น |  (ประตู) |
| 2000–2007 |  ดาร์บีเคาน์ตี |  74 |  (0) |
| 2005–2006 |  → เบิร์นลีย์ (ยืมตัว) |  1 |  (0) |
| 2006 |  → โอลดัมแอทเลติก (ยืมตัว) |  16 |  (0) |
| 2007–2010 |  เชฟฟีลด์เวนส์เดย์ |  136 |  (0) |
| 2010–2013 |  เบิร์นลีย์ |  114 |  (0) |
| 2013–2017 |  ดาร์บีเคาน์ตี |  96 |  (0) |
| 2016–2017 |  → สโตกซิตี (ยืมตัว) |  15 |  (0) |
| 2017–2018 |  สโตกซิตี |  16 |  (0) |
| 2018–2022 |  แมนเชสเตอร์ยูไนเต็ด |  0 |  (0) |
ทีมชาติ
| 2000 |  อังกฤษ อายุไม่เกิน 16 ปี |  6 |  (0) |
| 2000–2001 |  อังกฤษ อายุไม่เกิน 17 ปี |  2 |  (0) |
| 2002 |  อังกฤษ อายุไม่เกิน 18 ปี |  1 |  (0) |
| 2001–2002 |  อังกฤษ อายุไม่เกิน 19 ปี |  9 |  (0) |
| 2003–2004 |  อังกฤษ อายุไม่เกิน 21 ปี |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17:35, 3 กรกฎาคม 2018 (UTC)
ลี แอนเดอร์สัน แกรนต์ (อังกฤษ: Lee Anderson Grant; เกิดวันที่ 27 มกราคม ค.ศ.1983) เป็นอดีตนักฟุตบอลชาวอังกฤษ โดยเล่นในตำแหน่งผู้รักษาประตู
แกรนต์ เคยลงสนามให้กับหลายสโมสร ได้แก่ ดาร์บีเคาน์ตี, เชฟฟีลด์เวนส์เดย์ และเบิร์นลีย์ ก่อนย้ายมาอยู่กับสโตกซิตี ในปี 2016 และย้ายมา แมนเชสเตอร์ยูไนเต็ด ในปี 2018
แกรนต์ ได้ลงสนามให้กับแมนเชสเตอร์ยูไนเต็ดใน ยูฟ่ายูโรปาลีก ฤดูกาล 2019–20 จำนวน 1 นัดในการแข่งขันกับอัสตานา
แหล่งข้อมูลอื่น

สถิติของ ลี แกรนต์ (นักฟุตบอลเกิด พ.ศ. 2526) ที่ Soccerbase
Lee Grant profile ที่ สโมสรฟุตบอลดาร์บีเคาน์ตี
จังหวัดชุมพร

สำหรับความหมายอื่นของ "ชุมพร" ดูที่ ชุมพร (แก้ความกำกวม)
| จังหวัดชุมพร |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Chumphon
จากซ้ายไปขวา บนลงล่าง : วัดพระบรมธาตุสวี พระตำหนักกรมหลวงชุมพรเขตอุดมศักดิ์ อุทยานแห่งชาติหมู่เกาะชุมพร หาดทรายรี
   ธง ตรา
คำขวัญ: ประตูสู่ภาคใต้ ไหว้เสด็จในกรม ชมไร่กาแฟ แลหาดทรายรี ดีกล้วยเล็บมือ ขึ้นชื่อรังนก
แผนที่ประเทศไทย จังหวัดชุมพรเน้นสีแดงแผนที่ประเทศไทย จังหวัดชุมพรเน้นสีแดง
ประเทศ:  ไทย
การปกครอง
 • ผู้ว่าราชการ : เธียรชัย ชูกิตติวิบูลย์   (ตั้งแต่ พ.ศ. 2567) 
 • นายก อบจ. : นพพร อุสิทธิ์   (ตั้งแต่ พ.ศ. 2567) 
พื้นที่
 • ทั้งหมด: 6,010.849 ตร.กม. (2,320.802 ตร.ไมล์)
อันดับพื้นที่: อันดับที่ 37
ประชากร (พ.ศ. 2566)
 • ทั้งหมด: 508,857 คน
 • อันดับ: อันดับที่ 52
 • ความหนาแน่น: 84.65 คน/ตร.กม. (219.2 คน/ตร.ไมล์)
 • อันดับความหนาแน่น: อันดับที่ 55
รหัส ISO 3166: TH-86 
สัญลักษณ์ประจำจังหวัด
 • ต้นไม้: มะเดื่ออุทุมพร
 • ดอกไม้:  พุทธรักษา
 • สัตว์น้ำ: ปลาทู
ศาลากลางจังหวัด
 • ที่ตั้ง: ภายในศูนย์ราชการจังหวัดชุมพร หมู่ที่ 1 ถนนไตรรัตน์ ตำบลนาชะอัง อำเภอเมืองชุมพร จังหวัดชุมพร 86000
 • โทรศัพท์: 0 7751 1551
เว็บไซต์: http://www.chumphon.go.th/
 
 ส่วนหนึ่งของสารานุกรมประเทศไทย
ชุมพร เป็นจังหวัดหนึ่งในภาคใต้ของประเทศไทย มีชื่อปรากฏมาตั้งแต่ปี พ.ศ. 1098 โดยมีฐานะเป็นเมืองสิบสองนักษัตรของราชอาณาจักรนครศรีธรรมราช ใช้รูปแพะเป็นตราเมือง และเป็นเมืองหน้าด่านฝ่ายเหนือ เพราะอยู่ตอนบนของภาคใต้
ใน พ.ศ. 1997 รัชสมัยแผ่นดินสมเด็จพระบรมไตรโลกนาถ ปรากฏในกฎหมายตราสามดวงว่า เมืองชุมพรเป็นเมืองตรี อาณาจักรฝ่ายใต้ของราชอาณาจักรกรุงศรีอยุธยา ในช่วงนี้ชนชาติจาม แห่งราชอาณาจักรจามปา ถูกชาวเวียดนามรุกราน ชาวจามกลุ่มนี้อพยพเข้าสู่กรุงศรีอยุธยาครั้งแรก ปรากฏว่ามี "อาสาจาม" ในแผ่นดินนี้ เพื่อการขยายอาณานิคมของกรุงศรีอยุธยา ส่วนหนึ่งต้องมารักษาด่านเมืองชุมพร ซึ่งเป็นเมืองตรี และตั้งชาวจาม เป็นเจ้าเมืองชุมพร และดินแดนแถบนี้ขึ้นตรงต่อกรุงศรีอยุธยา เนื่องด้วย ชาวจาม มีความสามารถในการรบ ที่มีชื่อเสียง เช่น กองอาสาจาม เป็นทหารชั้นดี มีวินัย เชี่ยวชาญการเดินเรือ รับใช้ราชสำนักมานาน และเก่งการค้ามาหลายพันปี
และต่อมาระหว่าง ปี พ.ศ. 2173 - 2199 ในแผ่นดิน พระเจ้าปราสาททองแห่งราชอาณาจักรกรุงศรีอยุธยา ได้กวาดต้อนชาวเมืองแถง หรือ (เดียนเบียนฟู) อยู่ในประเทศเวียดนาม และชาวเมืองพงสาลี อยู่ในประเทศลาว มาเป็นพลเมือง เมืองชุมพร เมืองปะทิว(อำเภอปะทิว) เพื่อทำการเกษตรกรรม และเมืองท่าการค้าสำคัญ ตั้งแต่นั้นมา
เดิมชาวจามนับถือศาสนาพราหมณ์-ฮินดู พ.ศ. 1400 นับถือศาสนาพุทธมหายาน และเมื่อค้าขายกับอาหรับก็นับถือ ศาสนาอิสลาม แต่ชาวจามที่มาอยู่เมืองชุมพร ต่อมานับถือ ศาสนาพุทธ มีวัฒนธรรม ประเพณี เหมือนกัน แต่เมื่อเวลาผ่านไปกว่า 500 -600 ปี ที่ชาวจาม เข้าปกครองเมืองชุมพร และดินแดนแถบนี้จนแทบจะไม่เหลือวัฒนธรรมเดิมเลย เช่น ข้าวต้มใบพ้อ ที่ใช้ในงานมงคล เช่นเดียวกับชาวมุสลิม บ้านกาลอ ตำบลกาลอ อำเภอรามัญ จังหวัดยะลา ก็สูญหายไม่ได้ใช้ในงานมงคลแล้ว
ประวัติเมืองชุมพร

คำว่า                                ชุมพร มีผู้สันนิษฐานว่าน่าจะมาจากคำว่า “ชุมนุมพล” เนื่องจากเป็นเมืองหน้าด่าน การเดินทัพไม่ว่าจะมาจากฝ่ายเหนือหรือว่าฝ่ายใต้ ล้วนเข้ามาตั้งค่ายชุมนุมพลกันที่นี่ จึงเรียกจุดนี้ว่า “ชุมนุมพล” ต่อมาเปลี่ยนเป็น ชุมพร อีกประการหนึ่ง ในการเดินทางไปทำศึกสงครามของแม่ทัพนายกองตั้งแต่สมัยโบราณมา เมื่อจะเคลื่อนพลจะต้องทำพิธีส่งทัพโดยการบวงสรวงสิ่งศักดิ์สิทธิ์ ขอให้ได้รับชัยชนะในการสู้รบ เป็นการบำรุงขวัญทหารในสถานที่ชุมนุม เพื่อรับพรเช่นนี้ ตรงกับความหมายชุมนุมพรหรือประชุมพร ซึ่งทั้งสองคำนี้อาจเป็นต้นเหตุของคำว่า “ชุมนุมพร” เช่นเดียวกัน
แต่อีกทางหนึ่งสันนิษฐานว่า น่าจะได้มาจากชื่อพันธุ์ไม้ธรรมชาติในท้องถิ่น ได้แก่ ต้นมะเดื่อชุมพร เพราะที่ตั้งของเมืองชุมพรนั้นอยู่บนฝั่งแม่น้ำท่าตะเภา มีต้นมะเดื่อชุมพรขึ้นอยู่มากมาย ต้นมะเดื่อชุมพรจึงเป็นสัญลักษณ์ส่วนหนึ่งของ ตราประจำจังหวัดชุมพร
ประวัติเมืองชุมพร > สมัยกรุงสุโขทัย

เมืองชุมพรเป็นเมืองมีเจ้าเมืองปกครองมายาวนาน ในสมัยสุโขทัยนั้น เป็นเมืองขึ้นต่ออาณาจักรนครศรีธรรมราช  ในฐานะเมืองอาณานิคม  และเป็นเมืองหน้าด่าน ฝ่ายเหนือ หรือเมืองปีมะแม ถือตราแพะ เป็น 1 ในเมือง 12 เมือง หรือเรียกว่า เมืองสิบสองนักษัตร ของอาณาจักรนครศรีธรรมราช
ประวัติเมืองชุมพร > สมัยกรุงศรีอยุธยา

เมืองชุมพรในสมัยกรุงศรีอยุธยานั้น เมื่อกรุงศรีอยุธยาเรืองอำนาจ ในแผ่นดินสมเด็จพระบรมไตรโลกนาถ ได้แผ่ขยายอาณานิคมลงทางใต้ ชาวจาม มาอยู่ที่เมืองชุมพร เนื่องด้วย ชาวจาม มีความสามารถ การค้า การเดินเรือและการรบ จะเห็นได้จากทหารอาสาจามเป็นทหารชั้นดีที่รับใช้ราชสำนักตั้งแต่กรุงศรีอยุธยา มีความสามารถการรบ และการเดินเรืออย่างเชี่ยวชาญ ตั้งแต่นั้นจนทำให้เมืองชุมพรต้องขึ้นต่ออาณาจักรกรุงศรีอยุธยา ในฐานะเมืองอาณานิคม และเป็นเมืองหน้าด่านฝ่ายใต้ และเป็นเมืองท่าการค้าสำคัญของอาณาจักรกรุงศรีอยุธยา เมืองชุมพรจึงมีบทบาทเป็นเมืองหน้าด่านมาแต่โบราณในอาณาจักรนครศรีธรรมราชและอาณาจักรกรุงศรีอยุธยา ทำให้ไม่มีการก่อสร้างวัตถุถาวรได้ ดังนั้นชาวชุมพรจึงเป็นลูกหลานนักรบที่แท้จริง และควรให้สมญานามบรรพบุรุษว่า  “วีรบุรุษนักรบแห่งคอคอดกระ ดินแดนสองฝั่งทะเล"[ต้องการอ้างอิง] จากการทำศึกสงครามอย่างต่อเนื่องในแต่ละยุคแต่ละสมัย
ประวัติเมืองชุมพร > สมัยกรุงธนบุรี

เมืองชุมพรในสมัยกรุงธนบุรีไม่ค่อยมีบทบาทมากนักเพราะอยู่ในภาวะสงครามของสมเด็จพระเจ้าตากสินมหาราช  ทั้งรัชกาล และสืบเนื่องจาก พระชุมพร (พวย) นำกำลังกองทัพบก กองทัพเรือ เมืองชุมพร กำลังพลประมาณ 800 คน ได้สูญเสียจากการรบในช่วงกรุงแตกที่ ค่ายบางกุ้ง จากการส่งกำลังเข้ารักษาพระนครศรีอยุธยา ตั้งแต่ปี พ.ศ. 2305-2308 และเข้าร่วมรบเพื่อตีเมืองนครศรีธรรมราช จึงทำให้เกิดการล้าของชาวเมืองชุมพร
ประวัติเมืองชุมพร > สมัยกรุงรัตนโกสินทร์

ตั้งแต่แผ่นดินพระบาทสมเด็จพระพุทธยอดฟ้าจุฬาโลก พระบาทสมเด็จพระพุทธเลิศหล้านภาลัย พระบาทสมเด็จพระนั่งเกล้าเจ้าอยู่หัว และแผ่นดินพระบาทสมเด็จพระจอมเกล้าเจ้าอยู่หัว เมืองชุมพรเป็นเมืองท่าค้าขายสำคัญ จนถึงในสมัยพระบาทสมเด็จพระจุลจอมเกล้าเจ้าอยู่หัว ชาวจามยังมีบทบาทในดินแดนแทบนี้ ต่อมาพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้จัดตั้งเป็น มณฑลชุมพร ต่อมามีการยุบการปกครองแบบมณฑลเทศาภิบาลเป็นจังหวัด ชุมพรจึงมีฐานะเป็นจังหวัด และเมื่อ กรมหลวงชุมพรเขตอุดมศักดิ์ สามารถเดินเรือได้เอง ชาวจามก็หมดบทบาทลงในเวลาต่อมา
ประวัติเมืองชุมพร > อาณาเขตการปกครอง

เจ้าเมืองชุมพร ปกครองอาณาเขตเมืองชุมพร ซึ่งเป็นเมืองตรี มีเมืองจัตวาเป็นเมืองขึ้น 8 เมือง ดังนี้
เมืองปะทิว (อำเภอปะทิว)
เมืองท่าแซะ (อำเภอท่าแซะ) เมืองหน้าด่านเมืองชุมพร ด่านทัพต้นไทร (เนิน 491) หรือบ้านต้นไทร
เมืองตะโก (อำเภอทุ่งตะโก)
เมืองหลังสวน (อำเภอหลังสวน อำเภอละแม อำเภอท่าชนะ)
เมืองตระ (อำเภอกระบุรี)
เมืองระนอง (จังหวัดระนอง)
เมืองมะลิวัลย์ (จังหวัดเกาะสอง) อยู่ในประเทศพม่า
เมืองกำเนิดนพคุณ (อำเภอบางสะพาน อำเภอทับสะแก แหล่งขุดทองคำบางสะพาน)
เจ้าเมืองชุมพร เป็นเชื้อสายจาม สืบเชื้อสายหลายพันปี ในสมัยกรุงศรีอยุธยา จนถึง สมัยกรุงธนบุรี มีบรรดาศักดิ์ นามว่า "ออกญาเคาะงะ" เป็นภาษาจาม หรือ พระชุมพร ในสมัยต้นกรุงรัตนโกสินทร์ เปลี่ยนบรรดาศักดิ์ นามว่า พระยาชุมพร และ พระยาเพชรกำแหงสงคราม ตามด้วยชื่อ และต่อได้ยกเลิกให้ใช้บรรดาศักดิ์เดิม
ประวัติเมืองชุมพร > รายชื่ออดีตเจ้าเมือง

ออกญาเคาะงะ ทราธิบดีศรีสุรัตนวลุมหนัก ก่อน พ.ศ. 1997
พระชุมพร (พวย) พ.ศ.ไม่ปรากฏ- 2310 (เสียกรุงศรีอยุธยา ครั้งที่ ๒)
พระชุมพร (มั่น) พ.ศ. 2312-2312
พระยาแก้วโกรพ พ.ศ. 2336 เข้าร่วมกองเรือไปตีเมืองมะริด
พระยาเพชรกำแหงสงคราม (ถิ่น) น่าจะเป็นคนเดียวกับพระยาแก้วโกรพ
พระยาเพชรกำแหงสงคราม (ซุ่ย) ก่อน พ.ศ. 2367-2367
พระยาเพชรกำแหงสงคราม (ยม) พ.ศ. 2368-2368
พระยาเพชรกำแหงสงคราม (ครุฑ) พ.ศ. 2369-2404 ได้เลื่อนบรรดาศักดิ์ เป็นเจ้าพระยายมราช (ครุฑ บ่วงราบ) พ.ศ. 2404 ดำรงตำแหน่งเสนาบดีกรมเวียง ในพระบาทสมเด็จพระจอมเกล้าเจ้าอยู่หัว รัชกาลที่ 4 และในพระบาทสมเด็จพระจุลจอมเกล้าเจ้าอยู่หัวรัชกาลที่ 5
พระยาเพชรกำแหงสงคราม (กล่อม) พ.ศ. 2404-2411 ถูกเรียกกลับกรุงเทพมหานครเมื่อปี พ.ศ. 2411 เพื่อลงนามปันเขตแดนไทย-พม่า ให้ขึ้นบังคับกับอังกฤษ ลงนามวันที่ 3 กรกฎาคม พ.ศ. 2411
พระยาเพชรกำแหงสงคราม (ยัง ซุ่ยยัง) บุตรพระยาเพชรกำแหงสงคราม (ซุ่ย) พ.ศ. 2411-2437
พระยารามฤทธิรงค์ (สิน) พ.ศ. 2437-2439 (รักษาราชการ)
พระยาชุมพร (มะลิ ยุกตนันท์) พ.ศ. 2439-2444
เจ้าเมืองชุมพร มักเรียก พระยาชุมพร โดยไม่เรียกบรรดาศักดิ์ใหม่ เช่น พระยาเพชรกำแหงสงคราม  หรือ เลื่อนบรรดาศักดิ์สูงกว่าแต่ยังเรียก พระยาชุมพร  เหมือนเดิม ต่อจากนั้นไม่ได้ใช้บรรดาศักดิ์ พระยาเพชรกำแหงสงคราม แต่ใช้ยศหรือบรรดาศักดิ์ ที่ได้รับพระราชทานมาแต่เดิม มาดำรงตำแหน่งผู้ว่าราชการเมืองตั้งแต่ ปี พ.ศ. 2445 เป็นต้นมา
ภูมิประเทศ

จังหวัดชุมพรนับเป็นประตูสู่ภาคใต้เมื่อลงจากภาคกลาง มีพื้นที่ทางเหนือติดต่อกับอำเภอบางสะพานน้อย จังหวัดประจวบคีรีขันธ์ ทางตะวันออกติดชายฝั่งอ่าวไทย ด้านใต้ติดกับอำเภอท่าชนะ จังหวัดสุราษฎร์ธานี และทางตะวันตกติดต่อกับอำเภอกระบุรี อำเภอละอุ่น อำเภอเมืองระนอง อำเภอกะเปอร์ จังหวัดระนอง และส่วนหนึ่งติดกับประเทศพม่า
สภาพพื้นที่ทั่วไปมีภูเขาสูง  มีแม่น้ำสำคัญหลายสาย เช่น แม่น้ำท่าตะเภา ในอำเภอเมืองชุมพร มีความยาว 33 กิโลเมตร แม่น้ำสวี ในอำเภอสวี มีความยาว 50 กิโลเมตร และ แม่น้ำหลังสวน ในอำเภอหลังสวน มีความยาว 100 กิโลเมตร แม่น้ำทุกสายไหลลงสู่อ่าวไทย ในทะเลนอกฝั่งของจังหวัดชุมพร มีเกาะน้อยใหญ่เกือบ 50 เกาะ
ภูมิอากาศ

สภาพภูมิอากาศของจังหวัดชุมพรคล้ายกับจังหวัดอื่น ๆ ในภาคใต้ กล่าวคือ มีฤดูฝนมากกว่าฤดูอื่น นั่นคือ ระหว่างเดือนมิถุนายนถึงเดือนกุมภาพันธ์ ส่วนฤดูร้อนเริ่มตั้งแต่เดือนมีนาคมถึงเดือนพฤษภาคม โดยมีลมมรสุมพัดผ่าน
ฤดูหนาวช่วงเดือนธันวาคม
การปกครองส่วนภูมิภาค

การปกครองส่วนภูมิภาคแบ่งออกเป็นระดับอำเภอ จำนวน 8 อำเภอ ระดับตำบล จำนวน 70 ตำบล และระดับหมู่บ้าน จำนวน 674 หมู่บ้าน ได้แก่
| ที่ | ชื่ออำเภอ | อักษรโรมัน | จำนวนตำบล | จำนวนประชากร |
| --- | --- | --- | --- | --- |
| 1. | เมืองชุมพร | Mueang Chumphon | 17 | 150,167 |
| 2. | ท่าแซะ | Tha Sae | 10 | 86,524 |
| 3. | ปะทิว | Pathio | 7 | 47,824 |
| 4. | หลังสวน | Lang Suan | 13 | 73,855 |
| 5. | ละแม | Lamae | 4 | 29,611 |
| 6. | พะโต๊ะ | Phato | 5 | 24,490 |
| 7. | สวี | Sawi | 11 | 73,215 |
| 8. | ทุ่งตะโก | Thung Tako | 6 | 25,618 |
การปกครองส่วนภูมิภาค > การปกครองส่วนท้องถิ่น

เทศบาลเมืองชุมพร อำเภอเมืองชุมพร
เทศบาลเมืองหลังสวน อำเภอหลังสวน
เทศบาลเมืองท่ายาง อำเภอเมืองชุมพร
สถานที่ท่องเที่ยว

หาดทรายรี
เขามัทรี
ศาลหลักเมืองชุมพร
หาดทุ่งวัวแล่น
เขาดินสอ
แหลมแท่น
อ่าวทุ่งซาง
วัดพระธาตุถ้ำขวัญเมือง
เขาเจ้าเมือง
ถ้ำเขาเกรียบ
อ่าวทุ่งไข่เน่า
พิพิธภัณฑสถานแห่งชาติ ชุมพร
น้ำตกเหลวโหลม
วนอุทยานน้ำตกกะเปาะ
ศาลเจ้าพระยาชุมพร (พวย) หรือ ศาลเจ้าพ่อพวยดำ เชิงเขาถ้ำขุนกระทิง ค่ายขุนกระทิง
วัดสุบรรณนิมิตรและ โรงเรียนอนุบาลเมืองชุมพรวัดสุบรรณนิมิตรสร้างวัดเมื่อ พ.ศ. 2335
วัดประเดิม
ดอยตาปัง
สัญลักษณ์ประจำจังหวัด

ดอกไม้ประจำจังหวัด: ดอกพุทธรักษา (Canna indica)
ต้นไม้ประจำจังหวัด: มะเดื่ออุทุมพร (Ficus racemosa)
คำขวัญประจำจังหวัด: ประตูภาคใต้ ไหว้เสด็จในกรม ชมไร่กาแฟ แลหาดทรายรี ดีกล้วยเล็บมือ ขึ้นชื่อรังนก
อักษรย่อ: ชพ
การเดินทาง > รถยนต์

จากกรุงเทพมหานคร ใช้เส้นทาง พุทธมณฑล นครปฐม-เพชรบุรี หรือเส้นทางสาย ธนบุรี-ปากท่อ (หมายเลข 35) แล้วแยกที่อำเภอปากท่อ เข้า ทางหลวงแผ่นดินหมายเลข 4 (ถนนเพชรเกษม) ผ่านจังหวัดเพชรบุรี ประจวบคีรีขันธ์ จนถึงสี่แยกปฐมพร จากนั้นแยกซ้ายเข้าตัวเมืองชุมพร ตาม ทางหลวงแผ่นดินหมายเลข 327 อีกประมาณ 8 กิโลเมตร
การเดินทาง > อากาศ

ท่าอากาศยานชุมพร
การเดินทาง > รถโดยสารประจำทาง

มีรถโดยสารธรรมดา ของบริษัท ขนส่ง จำกัด ออกจากสถานีขนส่งสายใต้ ไปชุมพร ทุกวัน สำหรับเที่ยวกลับจากชุมพร เข้ากรุงเทพมหานคร ขึ้นรถได้ที่ถนนศาลาแดง
การเดินทาง > รถไฟ

บทความหลัก: สถานีรถไฟชุมพร
จากสถานีรถไฟหัวลำโพง  มีขบวนรถเร็ว ขบวนรถด่วน ขบวนรถด่วนพิเศษ ไปจังหวัดชุมพรทุกวัน
จากสถานีรถไฟธนบุรี (บางกอกน้อย) มีขบวนธรรมดาไปจังหวัดชุมพรทุกวัน
การเดินทาง > การคมนาคมภายในจังหวัดชุมพร และไปต่างจังหวัด

รถโดยสารประจำทาง สาย ชุมพร-สวี-หลังสวน-สุราษฎร์ธานี รถจอดหน้า สำนักงานเทศบาลเมืองชุมพร ถนนปรมินทรมรรคา ตั้งแต่เวลา 06.00-18.00 น.
รถทัวร์โดยสารปรับอากาศ สาย ชุมพร-หาดใหญ่ รถจอดที่ ถนนนวมินทร์ร่วมใจ (หลังปั้มน้ำมัน ปตท.)
รถทัวร์โดยสารปรับอากาศ สาย ชุมพร-ระนอง-ภูเก็ต
รถแท็กซี่ รถจอดที่คิวแท็กซี่ หน้าการประปาส่วนภูมิภาค จังหวัดชุมพร
รถตู้ปรับอากาศประจำทาง - รถจอดที่คิวรถตู้ ชุมพรไนท์พลาซ่า มีบริการเดินรถไปอำเภอหลังสวน จังหวัดสุราษฎร์ธานี จังหวัดประจวบคีรีขันธ์
รถตู้ปรับอากาศประจำทาง - รถจอดที่คิวรถตู้ ถนนนวมินทร์ร่วมใจ มีบริการเดินรถไป จังหวัดนครศรีธรรมราช
รถตู้ปรับอากาศประจำทาง - รถจอดที่คิวรถตู้ ถนนท่าตะเภา มีบริการเดินรถไป จังหวัดระนอง
รถตุ๊กตุ๊ก จอดรถบริเวณหน้าโรงพยาบาลชุมพรเขตรอุดมศักดิ์ บริการภายในเขตเทศบาลเมืองชุมพร
การเดินทาง > ท่าเรือไปเกาะเต่า

ท่าเรือไปเกาะเต่า และเกาะนางยวนนั้น อยู่ที่จังหวัดชุมพร ไม่ไกลจากตัวเมืองชุมพร
การเดินทาง > ระยะทางจากตัวจังหวัดไปอำเภอต่าง ๆ

อำเภอท่าแซะ 24 กิโลเมตร
อำเภอปะทิว 33 กิโลเมตร
อำเภอสวี 35 กิโลเมตร
อำเภอทุ่งตะโก 50 กิโลเมตร
อำเภอหลังสวน 71 กิโลเมตร
อำเภอละแม 91 กิโลเมตร
อำเภอพะโต๊ะ 108 กิโลเมตร
การศึกษา > ระดับอุดมศึกษา

มหาวิทยาลัยแม่โจ้-ชุมพร อำเภอละแม
สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์ อำเภอปะทิว
มหาวิทยาลัยการกีฬาแห่งชาติ วิทยาเขตชุมพร อำเภอเมืองชุมพร
การศึกษา > โรงเรียน

ดูที่ รายชื่อโรงเรียนในจังหวัดชุมพร
ชาวชุมพรที่มีชื่อเสียง

สมเด็จพระมหาวีรวงศ์ (วิน ธมฺมสาโร) สมเด็จพระราชาคณะ อดีตสังฆมนตรี อดีตแม่กองธรรมสนามหลวง อดีตเจ้าอาวาสวัดราชผาติการามวรวิหาร
พระธรรมโกศาจารย์ (องอาจ ฐิตธมฺโม) พระราชาคณะชั้นธรรม ที่ปรึกษาเจ้าคณะภาค ๑๖ เจ้าอาวาสวัดขันเงิน พระอารามหลวง อำเภอหลังสวน
หลวงพ่อสงฆ์ จนฺทสโร - อดีตเจ้าอาวาสวัดเจ้าฟ้าศาลาลอย
พระยาชุมพร (พวย) - อดีตเจ้าเมืองชุมพรคนสุดท้ายแห่งราชอาณาจักรกรุงศรีอยุธยา
พระยาเพชรกำแหงสงคราม (ซุ่ย ซุ่ยยัง) - อดีตเจ้าเมืองชุมพร
เจ้าพระยาภาสกรวงศ์ (พร บุนนาค) -  อดีตอธิบดีกรมพระคลังสวน
คงกะพัน แสงสุริยะ - นักแสดง พิธีกร และนักดนตรี
สุทธิพงษ์ ธรรมวุฒิ - นักแสดง
สุทิศา พัฒนุช - นักแสดง
ชุมพร เทพพิทักษ์ - อดีตนักแสดง ผู้กำกับภาพยนตร์
ทักษิณ แจ่มผล - อดีตนักแสดง
เด๋อ ดอกสะเดา - นักแสดงตลกชาวไทย
นะโม ทองกำเหนิด - นักแสดง ดารา ผู้กำกับ
ธนดล นิลนพรัตน์ - นักร้องชาวไทย
แตน อรอุมา - นักร้องชาวไทย
ปฐมพงศ์ สมบัติพิบูลย์ - นักร้องนำและนักแต่งเพลงของวง หิน เหล็ก ไฟ
สาริกา กิ่งทอง -  นักร้องลูกทุ่งหญิง
จูเลี่ยม กิ่งทอง - ศิลปินพื้นบ้าน
ศศิ สินทวี - นางงาม (มิสเอิร์ธไทยแลนด์ 2014, มิสอินเตอร์เนชั่นแนลไทยแลนด์2015)
แพรววนิต เรืองทอง- นางงาม (Supranational Thailand 2022, รองอันดับ3 Miss Universe Thailand  2020, รองอันดับ1 Miss Thailand World 2018)
ใบตอง จรีรัตน์ เพชรโสม - นางงาม(Miss Earth Thailand 2021)
อมีนา พินิจ- ดารา นักแสดง พิธีกร
ปริญญา นาคฉัตรีย์ - อดีตรองปลัด
กระทรวงมหาดไทย,อดีตอธิบดีกรมการปกครอง
ประมวล กุลมาตย์ - นักการเมืองชาวไทย
พิเชษฐ์ วิสัยจร - อดีตแม่ทัพภาคที่ 4
จัตุรนต์ คชสีห์ - นักการเมืองชาวไทย
ฉัตรชัย พะลัง - นักการเมืองชาวไทย
ชุมพล จุลใส - นักการเมืองชาวไทย
วรชัย เหมะ - นักการเมืองชาวไทย
สุชาติ แก้วนาโพธิ์ - นักการเมืองชาวไทย
สุวโรช พะลัง - อดีตสมาชิกสภาผู้แทนราษฎร จังหวัดชุมพร
โสภณ รัตนากร - นักการเมืองชาวไทย
สุพล จุลใส- นักการเมืองชาวไทย,สมาชิกผู้แทนราษฎรจังหวัดชุมพร, อดีตนายกองค์การบริหารจังหวัดชุมพร
เกียรติชัย ไอซ์เจลลิบาล์ม - นักมวยไทยและนักมวยสากลอาชีพ
ขวัญใจ 3เคแบตเตอรี่ - นักมวยสากลอาชีพ
เทอดเกียรติ จันทร์แดง - นักมวยสากลอาชีพ
เทอดศักดิ์ จันทร์แดง - นักมวยสากลอาชีพ
ยอดเงิน ต.เฉลิมชัย - นักมวยสากลอาชีพ
โสภิตา ธนสาร - นักยกน้ำหนักเหรียญทองโอลิมปิก
บินหลา สันกาลาคีรี - นักประพันธ์รางวัลซีไรต์